Zaben gwamnan jihar Yobe na 2019 ya gudana a ranar 9 ga watan Maris na shekarar 2019, ɗan takarar APC Mai Mala Buni ne ya lashe zaben, inda ya kayar da Umar Iliya Damagum na PDP. Mai Mala Buni ya zama ɗan takarar gwamna na APC bayan ya samu kuri’u 2,797 sannan ya kayar da babban abokin karawarsa, Honorabul Sidi Karasuwa wanda ya samu kuri’u 23. Inda ya zabi Alhaji Idi Barde Gubana a matsayin mataimakin sa. Umar Iliya Damagum shi ne dan takarar PDP tare da Baba Abba Aji a matsayin abokin mataimakin sa. ‘Yan takara 13 ne suka fafata a zaben. An zabi Gwamnan jihar Yobe ta hanyar amfani da tsarin kada kuri'a . Zaɓen fidda gwani na APC a karon farko, ya gudana ne a ranar 30 ga watan Satumba, 2018. Mai Mala Buni ya lashe zaben fidda gwanin inda ya samu kuri’u 2,797 inda ya kara kuma ya kayar da wasu ‘yan takara 3. Babban abokin hamayyarsa shi ne Sidi Karasuwa, wanda ya zo na biyu da kuri’u 23, Umar Ali ya zo na uku da kuri’u 8, yayin da Aji Kolo ya samu kuri’u 4.